Sklep I R 69/2012
Datum: 2012-05-10T02:00:00.000+02:00
ecli: ECLI:SI:VSRS:2012:I.R.69.2012
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: določitev krajevne pristojnosti po višjem sodišču - delegacija pristojnosti iz razlogov smotrnosti - stroški strank s prihodom na sodišče - bivališče pravdnih strank - sedež pooblaščencev

## Jedro

Smisel delegacije pristojnosti iz razlogov smotrnosti je predvsem v čim večji ekonomičnosti postopka. V ta okvir spada tudi težnja k čim nižjim stroškom postopka, ki so nedvomno v korelaciji s prevoznimi in drugimi stroški prihoda na sodišče, ki bremenijo udeležence postopka.

## Izrek

Za sojenje se določi Okrožno sodišče v Ljubljani.

## Obrazložitev

1. Na naroku 17. 2. 2012 sta pravdni stranki predlagali delegacijo pristojnosti sodišča zaradi ekonomičnosti. Obe stranki in njuni pooblaščenci imajo prebivališče ali sedež v Ljubljani ali pa v njeni bližini.

2. Predlog je utemeljen.

3. Vrhovno sodišče lahko tudi na predlog strank določi drugo stvarno pristojno sodišče, da postopa v zadevi, če je očitno, da se bo tako laže opravil postopek.(1) Smisel tovrstne delegacije pristojnosti je predvsem v čim večji ekonomičnosti postopka. V ta okvir spada tudi težnja k čim nižjim stroškom postopka, ki so nedvomno v korelaciji s prevoznimi in drugimi stroški prihoda na sodišče, ki bremenijo udeležence postopka.

Op. št. (1): Primerjaj določbo 67. člena Zakona o pravdnem postopku - ZPP.